Uvis Helmanis

Uvis Helmanis (dzimis  Talsos) ir bijušais latviešu basketbolists, spēlējs spēka uzbrucēja pozīcijā. Ilggadējs Latvijas basketbola izlases dalībnieks. Pēc basketbolista karjeras beigām strādā par treneri.

Basketbolā trenēties sācis dzimtajos Talsos pie trenera Arkādija Bajāra, pēc tam pārcēlies uz Rīgu, lai mācītos un trenētos Rīgas 47. vidusskolā.

 Klubu karjera 
Profesionālā basketbolista karjeru U. Helmanis uzsāka 20 gadu vecumā Rīgas "Bonus" komandas sastāvā. "Bonus" rindās U. Helmanis spēlēja līdz 1994. gadam. Vairākas nākamās sezonas U. Helmanis spēlēja Ādažu (vēlāk Talsu) "Metropoles" sastāvā. 1998.—1999. gada sezonu viņš aizvadīja "ASK/Brocēni/LMT" sastāvā, ar kuru kopā izcīnīja savu pirmo LBL čempiona titulu. Nākamajā sezonā U. Helmanis devās uz savu pirmo ārzemju komandu — Polijas Bitomas "Bobry", kur nospēlēja vienu sezonu. 2000.—2001. gada sezonu U. Helmanis iesāka citā Polijas komandā Ostrovas "Stal", janvārī viņš uz neilgu laiku atgriezās Latvijā, kur aizvadīja dažas spēles Gulbenes "Buku" sastāvā, bet sezonu noslēdza Polijas Vroclavas "Slask".

Nākamos piecus gadus U. Helmanis spēlēja Vācijā — vispirms vienu sezonu Leverkūzenes "Bayer", bet nākamās četras sezonas Bambergas GHP. Bambergas komandas sastāvā Helmanis spēlēja arī Eirolīgā.

2006. gadā U. Helmanis atgriezās Latvijā, no 2006. līdz 2008. gadam pārstāvot BK Ventspils. Pirms 2007.—2008. gada sezonas U. Helmanis pievienojās Rīgas ASK komandai. 2009. gadā veterāns noslēdza līgumu ar "Barons/LMT". 2009. gadā komanda izcīnīja LBL sudraba medaļas, bet 2010. gadā, kad U. Helmanis bija arī komandas speļējošais treneris, "Barons" kļuva par čempioniem.

 Latvijas izlase 
Latvijas izlasē Uvis Helmanis spēlē jau kopš 1990. gadu pirmās puses. Viņš ir vienīgais Latvijas basketbolists, kurš pārstāvējis Latviju sešos Eiropas čempionāta finālturnīros. Pirmoreiz finālturnīrā Helmanis spēlēja 1997. gadā, kad Latvija turnīrā ierindojās pēdējā vietā. Šajā turnīrā Helmanis vēl izlasē nespēlēja nozīmīgu lomu, vidēji spēlē gūstot 5,6 punktus.  Nākamajos četros čempionātos Helmanis jau bija izlases pamatsastāva spēlētājs. 2001. gada čempionātā viņš vidēji spēlē guva 10 punktus,  2003. gadā — 12,  2005. gadā — 6,  bet 2007. gada čempionātā — 7,3 punktus vidēji spēlē.  2009. gadā Polijā notikušais Eiropas čempionāts krietni pabojāja Helmaņa izlašu gaitu statistikas ailīti, viņš caurmērā guva tikai 2,7 punktus spēlē. 

 Trenera karjera 
Pirms 2010.—2011. gada LBL sezonas sākuma BK "Barons" noslēdza līgumu ar U. Helmani kā komandas galveno treneri."Barons" komandu turpmāk vadīs Helmanis Pēc viduvēja komandas snieguma LBL spēlēs 2010. gada beigās līgumsaistības ar viņu tika izbeigtas."Barons" atbrīvo Helmani 2011. gada janvārī noslēdza līgumu ar Polijas līgas klubu Slupskas "Energa Czarni" kā galvenā trenera (nesenā komandas biedra "Baronā") Daiņus Adomaiša palīgs.Helmanis trenēs Polijas līgas līdervienību Pēc 2011.—2012. gada sezonas noslēguma kļuva par Rīgas VEF galvenā trenera palīgu līdz 2013. gada vasarai,“VEF Rīga” treneru korpusu atstāj Uvis Helmanis vefriga.com kad kļuva par LBL kluba "Liepāja/Triobet" galveno treneri.

2016. gada vasarā U. Helmanis stājās Roberta Štelmahera vietā LBL čempiona "Valmiera/Ordo" galvenā trenera amatā. Sezonas noslēgumā komanda palika bez medaļām, sērijā par trešo vietu, piekāpjoties "Barons kvartāls" komandai. Pēc zaudējuma U. Helmanis atkāpās no amata.Uvis Helmanis atkāpjas no «Valmiera/Ordo» galvenā trenera amata LSM

2018. gada vasarā U. Helmanis kļuva par Lietuvas basketbola speciālista Daiņus Adomaiša asistentu Viļņas "Rytas" klubā.U.Helmanis pievienojas Lietuvas basketbola kluba Rytas treneru korpusam Diena

2020. gadā Helmanis kļuva par Vācijas trešās līgas komandas Erfurtes "Loewen" galveno treneri.Helmanis kļuvis par Vācijas otrās bundeslīgas komandas Loewen galveno treneri Diena

2023. gadā U. Helmanis strādā par lietuvieša Daiņus Adomaiša asistentu Japānas klubā Tokijas "Alvark".Uvis Helmanis trenera karjeru turpina Japānā Kas jauns? Šis ir Helmaņa trenera karjerā labākais līgums. Japānas komandas Tokijas “Alvark” la.lv

 Vadītie klubi 
 2010:  BK Barons/LMT
 2011:  Slupskas "Energa Czarni" (galvenā trenera palīgs)
 2011—2013:  Rīgas VEF (galvenā trenera palīgs)
 2013—2016:  "Liepāja/Triobet"
 2016—2017:  "Valmiera/Ordo"

 Privātā dzīve 
No pirmās laulības ir divi dēli, kas arī trenējas basketbolā. 2012. gadā apprecējies otro reizi ar Daci Avenu, otrajā laulībā audzina 2 meitas. Slavenības Uvis Helmanis kļuvis par tēvu meitiņai un otrreiz apprecējies kasjauns.lv Vecākais dēls Kārlis Helmanis spēlē basketbolu Norvēģijas augstākajā līgā un jaunākais dēls Krišs Helmanis spēlē basketbolu Vācijā, ir debitējis Latvijas basketbola izlasē. Bijusī sieva Rūta ir precējusies otrreiz ar Juri Žagaru, basketbolista Artūra Žagara tēvu.

 Atsauces 

 Ārējās saites 

Kategorija:1972. gadā dzimušie
Kategorija:Talsos dzimušie
Kategorija:Latvijas basketbolisti
Kategorija:Latvijas basketbola treneri
Kategorija:Spēka uzbrucēji